Komisijos reglamentas (EB) Nr. 2480/95
1995 m. spalio 25 d.
iš dalies keičiantis Reglamentą (EB) Nr. 1501/95, nustatantį kai kurias išsamias Tarybos reglamento (EEB) Nr. 1766/92 taikymo taisykles dėl eksporto grąžinamųjų išmokų už grūdus skyrimo ir priemonių, taikytinų esant trikdymams grūdų rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 13 straipsnio 11 dalį ir 16 straipsnio 2 dalį,
kadangi Komisijos reglamente (EB) Nr. 1501/95 nustatytos kai kurios išsamios Tarybos reglamento (EEB) Nr. 1766/92 taikymo taisyklės dėl eksporto grąžinamųjų išmokų už grūdus skyrimo ir priemonių, taikytinų esant trukdymams grūdų rinkoje [3]; kadangi, norint perdirbtiems produktams paskaičiuoti eksporto grąžinamąją išmoką būtina žinoti taikytinus perdirbimo koeficientus; kadangi faktiškai tie koeficientai yra minėto reglamento I priede nustatyti skaičiai; kadangi reikia tai aiškiai apibrėžti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1501/95 keičiamas taip:
1) 11 straipsnio 1 dalies paskutinis sakinys pakeičiamas taip:
"Perdirbimo koeficientai, išreiškiantys pagrindinio produkto kiekio ir to produkto kiekio perdirbtame produkte santykį, yra nustatyti I priede."
2) I priede pateiktos lentelės paskutinio stulpelio pavadinimas pakeičiamas taip:
"Perdirbimo koeficientai, nurodantys grūdų kiekį kg/1 1000 kg minimų produktų."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 25 d.